recursal/SuperWikiNEXT-32B huggingface dataset:
கதிரவ அனல்மானி, சூரியக் கதிர்வீசலை அறிய உதவுகிறது.
கதிரவ அனல்மானி: (3) நடுப்பகுதி, (4) பாதுகாக்கும் முகப்பு, (5) சூடேற்றியுடன் கூடிய சன்னல், (2) பார்வையிடும் பகுதி, (1)ஈரப்பதம் சுட்டுகருவி, (7) கம்பி வடம்
**கதிரவ அனல்மானி** (*Pyrheliometer*) சூரிய ஒளிவீச்சை நேரடியாக அளக்கப் பயன்படுகிறது. சூரிய ஒளி கருவியிலுள்ள திறப்பு வழியாக நுழைந்து வெப்பமின்னடுக்கை அடைகிறது. அது வெப்பத்தை மின் அலையாக பதிவேற்றுகிறது. குறிப்பலையின் மின்னழுத்தம் வாட்/சதுர மீட்டர் (watts per square metre) என்ற அலகால் குறிப்பிடப்படுகிறது. இதனுடன் சூரியனை நோக்கியே இருக்கும் கருவியும் (solar tracking system) இணைக்கப்பட்டுள்ளது. சூரியக்கதிர்வீச்சு செறிவுஅளவி (pyranometer) என்ற கருவியைப் போன்றே வடிவமைக்கப்பட்டுள்ளது.

தரநிலைகள்
---------

சீர்தரத்துக்கான அனைத்துலக நிறுவனம் (ISO) மற்றும் அனைத்துலக வானிலை நிறுவனம் (World Meteorological Organization) (WMO) ஆகியவையே கதிரவ அனல்மானியின் தரத்தை நிர்ணயிக்கின்றன. கதிரவ அனல்மானிகளுக்கிடையே இடை அளவீடு (intercalibration) எடுக்கப்பட்டு, பெறப்பட்ட சூரிய ஆற்றலின் அளவு கணக்கிடப்படுகிறது. இத்தாலி நாட்டில் தாவோசு நகரிலுள்ள உலக கதிர் இயக்க மையத்தில் (World Radiation Centre) 
இந்த அளவுகள் 5 ஆண்டுகளுக்கு ஒரு முறை ஒப்பிட்டு பார்க்கப்படுகிறது. இதன் மூலம் அனைத்து நாடுகளும், தங்களுக்குள்ளே சூரிய கதிரியக்க செயல்பாடுகளை ஒப்பிட்டு கொள்கின்றன.

பயன்கள்
-------

கதிரவ அனல்மானிகள் அறிவியல் சார்ந்த, வானிலை சார்ந்த மற்றும் காலநிலை சார்ந்த அளவீடுகளையும், பொருட்களின் தரத்தை ஆராயவும், சூரிய வெப்ப சேகரிப்பான் மற்றும் ஒளிமின்னழுத்திய கருவிகள் செயல்திறனை (efficiency) மதிப்பிடவும் பயன்படுகிறது.

உபயோகிக்கும் முறை
-----------------

சூரியனை நோக்கியே இருக்கும் கருவியுடன், இவை பயன்படுத்தப்படுகின்றன. சூரிய வட்டத்தை நோக்கி அமைக்கப்பட்டு, சூரியனின் பாதையை நோக்கியே செல்லுமாறு அமைக்கப்பட்டுள்ளன.

மேலும் பார்க்க
--------------

விக்கிமீடியா பொதுவகத்தில்,  
 ***கதிரவ அனல்மானி***   
என்பதின் ஊடகங்கள் உள்ளன. 

* கதிர் செறிவு அளவி
* மீவெப்பநிலை அளவி
* சூரிய மாறிலி
* வெப்பக் கதிர் அளவி

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-04-12 அன்று மூலம் பரணிடப்பட்டது. 2021-08-15 அன்று பார்க்கப்பட்டது.
2. ↑
3. ↑  International Pyrheliometer Comparisons
4. ↑  World Radiation Centre
5. ↑  "காப்பகப்படுத்தப்பட்ட நகல்". 2017-09-16 அன்று மூலம் பரணிடப்பட்டது. 2017-12-31 அன்று பார்க்கப்பட்டது.
கழுகு ஒண்முகிலின் LRGB ஒளிப்படம்.
பெரிய மற்றும் சிறிய மெகல்லானிக் முகில்களின் எல்ஆர்ஜிபி முறை ஒளிப்படம்.
**எல்ஆர்ஜிபி** *(LRGB)* என்பது ஒளிர்மை, சிவப்பு, பச்சை, நீலம் ஆகியவற்றின் ஆங்கிலப் பெயரின் முதல் எழுத்துக்களின் சேர்க்கையிலான சுருக்கப் பெயராகும். இது தரமான வண்ணமயமான வானியல் புகைப்படங்களை எடுக்க பயில்நிலை வானியலில் பயன்படுத்தப்படும் ஒரு தொழில்நுட்பத்தைக் குறிப்பிடுகிறது. இதில் உயர் தரமான கருப்பு, வெள்ளை உருவம் குறைந்த தர வண்ண உருவத்துடன் இணைக்கப்படுகிறது.

பயில்நிலை வானியலில், கருப்பு, வெள்ளை நிறத்தில் நல்ல தரமான, உயர் குறிகை-இரைச்சல் விகிதப் படங்களைப் பெறுவதில் எளிதாகவும் மலிவானதாகவும் இருக்கிறது. இவ்வாறு எல்ஆர்ஜிபி தொழில்நுட்பம் நல்ல தரமான வண்ணப்படங்களை எடுக்க பயன்படுகிறது. இதில் கருப்பு, வெள்ளை படத்தில் வண்ணங்களை இணைப்பதினால் ஒட்டுமொத்தப் படமும் உயர் பொலிவும் தரமும் அடைகிறது.

எல்ஆர்ஜிபி நுட்பங்களுக்கு பின்னால் உள்ள செயல்திறன் கோட்பாடு, மனிதவிழி நிறத்தைப் பார்க்கும் திறனுடன் தொடர்புடையது.[3] மனிதக் கண்களில் உள்ள தண்டுக் கலங்கள் ஒளி, வெளி சார்ந்த தரவுகளை உணரும் திறன் கொண்டுள்ளன, அதே நேரத்தில் கூம்புக் கலங்கள் நிறத்தை உணரும் திறன் கொண்டவை. மனிதக் கண்ணில் மூன்று வகை கூம்புகள் உள்ளன: சிவப்பு, பச்சை, நீலத்திற்கு என தனித்தனி உணர்திறன் கூம்புகள் உள்ளன. எனவே, எல்ஆர்ஜிபியின் ஒளி ஏற்பி மனிதக் கண் போன்று வடிவமைந்துள்ளது.

மேலும் பார்க்க
--------------

* வானொளிப்படவியல்

மேற்கோள்கள்
-----------

1. ↑  "Deep View of the Large and Small Magellanic Clouds". *www.eso.org*. 25 July 2016 அன்று பார்க்கப்பட்டது.
2. ↑  A Simple Guide to the LRGB Technique பரணிடப்பட்டது சனவரி 22, 2012 at the வந்தவழி இயந்திரம்
3. ↑  "LRGB". Starizona. Starizona. Retrieved 17 November 2016.
**எல் தோர்னிங்-இசுமிட்**  (Helle Thorning-Schmidt, டேனிய பலுக்கல்: [ˈhɛlə ˈtoɐ̯neŋ ˈsmed]; பிறப்பு 14 திசம்பர் 1966) ஓர் டேனிசு அரசியல்வாதியும் தற்போதைய டேனிசு சமூக சனநாயகவாதக் கட்சியின் தலைவரும் ஆவார்.

2005ஆம் ஆண்டு டேனிசு நாடாளுமன்றத் தேர்தல்களுக்குப் பிறகு கட்சித்தலைவராக மோகென் லிக்கெடோஃப்ட்டிற்கு மாற்றாக பதவியேற்றார். 2007ஆம் ஆண்டு பொதுத்தேர்தல்களில் தனது கட்சிக்கு பெரும்பான்மை பெற இயலவில்லை. 2011ஆம் ஆண்டு பொதுத்தேர்தல்களில் அவரது கட்சி பெற்ற வெற்றிகளை அடுத்து எதிர்க்கட்சிகளுடன் உடன்பாடு ஏற்பட்டால் அடுத்த டேனிசு பிரதமராக பொறுப்பேற்கக் கூடிய வாய்புள்ளவராக உள்ளார். அரசி மார்கெரெத்தால் பதவி பிரமாணம் செய்து வைக்கப்பட்டால் இவரே நாட்டின் முதல் பெண் பிரதமர் ஆவார்.

1999ஆம் ஆண்டு முதல் 2004 வரை ஐரோப்பிய நாடாளுமன்றத்தில் டென்மார்க் தொகுதியின் உறுப்பினராக பணியாற்றி உள்ளார். 2005ஆம் ஆண்டு முதல் டென்மார்க் நாட்டின் நாடாளுமன்ற உறுப்பினராக விளங்குகிறார்.

ஆட்சி இயலில் கோபன்ஃகேகன் பல்கலைக்கழக்கம் மற்றும் ஐரோப்பிய கல்லூரியில் மேம்பட்ட பட்டங்களை பெற்றுள்ளார்.

மேற்கோள்கள்
-----------

1. ↑  "Profil: Helle Thorning-Schmidt – VG Nett om Danmark". Vg.no. 2011-09-16 அன்று பார்க்கப்பட்டது.

வெளியிணைப்புகள்
---------------

விக்கிமீடியா பொதுவகத்தில்,  
 ***எல் தோர்னிங் இசுமிட்***   
என்பதின் ஊடகங்கள் உள்ளன. 

* Helle Thorning-Schmidt's personal webpage பரணிடப்பட்டது 2006-07-08 at the வந்தவழி இயந்திரம்
**செங்கட்டான்குண்டில் நீரணிந்தீஸ்வரர் கோயில்** தமிழ்நாட்டில் திருவண்ணாமலை மாவட்டம், செங்கட்டான்குண்டில் என்னும் ஊரில் அமைந்துள்ள சிவன் கோயிலாகும்.

இந்த கோயில் ஒரு குறுநில மன்னாரால் கட்டப்பட்டது .

இப்போது இயற்கையின் காரணத்தால் சிதலமடைந்து காணப்படுகிறது. இருப்பினும் ஊர் இளைஞர்கள் காரணத்தாளும் ஊர் மக்களாளும் இப்போது வழிபாட்டு முறைக்கு வந்துள்ளது.

இருப்பினும் கோயில் வளாகம் சேதமடைந்து காணப்படுகிறது இத்திருகோயிலை புதியதாக கட்டமைப்பதற்கு உதவுமாறு கேட்டுக்கொள்கிறோம்.

திருப்பணிக்கு,

Cell:6383036804
E-mail:pp830368@gmail.com

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நீரணிந்தீஸ்வரர், அபித குஜாம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது.

பிரதோஷ மற்றும் சிவனுக்கு உகந்த நாட்களில் பூசைகள் செய்யப்படுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சர்தார் பட்டேல் அருங்காட்சியகம்** *(Sardar Patel Museum)* இந்தியாவின் குசராத்து மாநிலத்திலுள்ள சூரத் நகரத்திதில் உள்ளது, 1890 ஆம் ஆண்டில் இந்த அருங்காட்சியகம் நிறுவப்பட்டது.   நிறுவப்பட்ட அந்நேரத்தில் இந்த அருங்காட்சியகம் வின்செசுட்டர் அருங்காட்சியகம் என்ற பெயரால் நன்கு அறியப்பட்டது. சுதந்திரத்திற்குப் பிறகு இப்பெயர் மாற்றப்பட்டு சர்தார் படேல் அருங்காட்சியகம் என்று பெயர் மாற்றப்பட்டது.  சர்தார் சங்கராலயா என்ற பெயராலும் அருங்காட்சியகம் அழைக்கப்படுகிறது. 

சர்தார் பட்டேல் அருங்காட்சியகத்தில் ஒரு கோளரங்கம், பழங்கால நினைவுச்சின்னங்கள், ஓவியங்கள், அறிவியல் காட்சிக்கூடம், அடுக்கு இருக்கை அரங்கு, கலைப்பொருட்கள் காட்சிக்கூடம், நிகழ்வரங்கம் மற்றும் உணவகம் போன்றவை உள்ளன. அரங்கத்தில் உள்ள இந்தி, குசராத்தி மற்றும் ஆங்கிலம் ஆகிய மூன்று மொழிகளில் கேட்பொலி வசதி செய்யப்பட்டுள்ளது. எட்டாயிரத்துக்கும் மேற்பட்ட நினைவுச்சின்னங்கள் மற்றும் பழம்பொருட்கள் சர்தார் அருங்காட்சியகத்தில் உள்ளன.

மேற்கோள்கள்
-----------

1. 1 2 3 4  "Sardar Patel Museum Surat, Attractions of Sardar Patel Museum". *www.suratonline.in*. 2019-01-07 அன்று பார்க்கப்பட்டது.
2. ↑  "Museum home".

புற இணைப்புகள்
--------------

* Surat: Places of Interest
மாற்கு நற்செய்தியில் விளக்கு உவமைக்கு அடுத்துவரும் வளரும் விதை உவமையும் சேர்த்து ஒரே படத்தில் சித்தரிக்கப்பட்டுள்ளது
**விளக்கு உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டின் மூன்று நற்செய்தி நூல்களில் இடம்பெறுகின்றது. மத்தேயு 5:14–15, மாற்கு 4:21–25 மற்றும் லூக்கா 8:16–18இல் இடம் பெறும் இவ்வுவமை, இந்த நூல்களில் விவரிப்பில் மிக சிறு வேறுபாட்டையே கொண்டுள்ளது. மாற்கு நற்செய்தியில் இவ்வுவமை *உப்பும் ஒளியும்* சொற்பொழிவுக்கு பின் வருகின்றது.

இயேசுவின் இந்த உவமையின் அடிப்படையில் "**to hide one's light under a bushel**" என்னும் ஆங்கில பழமொழியும் உண்டு.

உவமையின் விவரிப்பு
------------------

லூக்கா நற்செய்தியில், பெரும் திரளான மக்கள் எல்லா ஊர்களிலிருந்தும் இயேசுவிடம் கூடி வந்தபோது அவர் கூறியது:

>  'எவரும் விளக்கை ஏற்றி அதை ஒரு பாத்திரத்தால் மூடுவதில்லை; கட்டிலின் கீழ் வைப்பதுமில்லை. மாறாக, உள்ளே வருவோருக்கு ஒளி கிடைக்கும்படி அதை விளக்குத்தண்டின் மீது வைப்பர். வெளிப்படாது மறைந்திருப்பது ஒன்றுமில்லை; அறியப்படாமலும் வெளியாகாமலும் ஒளிந்திருப்பதும் ஒன்றுமில்லை. ஆகையால், நீங்கள் எத்தகைய மனநிலையில் கேட்கிறீர்கள் என்பது பற்றிக் கவனமாயிருங்கள். உள்ளவருக்குக் கொடுக்கப்படும்; இல்லாதவரிடமிருந்து தமக்கு உண்டென்று அவர் நினைப்பதும் எடுத்துக் கொள்ளப்படும்' 
> 
> 
>  – லூக்கா 11:33–36, பொது மொழிபெயர்ப்பு
> 
>

மேற்கோள்கள்
-----------

1. ↑  Wilson, F. P. ed. (1970). *The Oxford Dictionary of Proverbs*. Third Edition. Oxford University Press. p.371. "Hide one's light (candle) under a bushel, To."

விக்கிமீடியா பொதுவகத்தில்,  
 ***விளக்கு உவமை***   
என்பதின் ஊடகங்கள் உள்ளன. 



| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**வாகைக்குளம் பறவைகள் காப்பகம்** (*Vagaikulam Bird Habitat*) என்பது தமிழ்நாட்டின், தென்காசி மாவட்டம், கடையம் ஊராட்சி ஒன்றியம், வீராசமுத்திரம் ஊராட்சியில் அமைந்துள்ள வாகைக்குளம் நீர்நிலையில் அமைந்துள்ளது. இந்த நீர்நிலைக்கு ராம நதி அணையிலிருந்து நீர் வருகிறது. இக்குளத்தில் இருந்து 300 ஏக்கர் நிலம் பாசன வசதி பெறுகிறது. இந்த குளத்தி ஏராளமான வெளிநாட்டுப் பறவைகள் வலசை வருகின்றன.

வரலாறு
------

வாகைக்குளம் நீர்நிலைப் பகுதியில் 1996 ஆம் ஆண்டு 12.6 எட்டேர் பரப்பளவில் சமூகக் காடுகளாக கருவேல மரங்கள் தமிழ்நாடு வனத்துறையால் நட்டு வளர்க்கப்பட்டன. 2007 ஆம் ஆண்டு மரங்களை வெட்ட வனத்துறை ஏலம் விட்டது. அதன் பிறகு குளத்தில் இருந்த 80 % மரங்கள் வெட்டப்பட்டன. குளத்தில் மழை நீர் பெருகியதால் மீதமுள்ள மரங்களை வெட்ட இயலவில்லை. அச்சமயத்தில் *அகத்தியமலை மக்கள்சார் இயற்கைவளக் காப்ப மையத்தின்* ஆய்வாளர்கள் இந்தக் குளப்பகுதிக்கு ஆய்வுக்காக வந்தனர். அவர்களின் ஆய்வில் இந்த வாகைக்குளத்தில் வெள்ளை அரிவாள் மூக்கன், நீர்க்காகம், பாம்புத் தாரா, கூழைக்கடா, சாம்பல் நாரை, நத்தைக் குத்தி நாரை என 20 சிற்றினங்களைச் சார்ந்த சுமார் பத்தாயிரம் பறவைகள் தங்கி இனப்பெருக்கம் செய்வது கண்டறியப்பட்டது. 

இதன் பிறகு கிராம மக்களுக்கு பறவை பாதுகாப்பு குறித்த விழுப்புணர்வு ஏற்படுத்தப்பட்டது. மாணவர்களுக்கு பறவை நோக்கல் பயிற்சி வழங்கப்பட்டது. மக்களும், ஆய்வாளர்களும் சேகரித்த தகவல்களின் அடிப்படையில் அறிக்கை தயாரிக்கப்பட்டு எஞ்சிய மரங்களை வெட்டாமல் பறவைகளைப் பாதுகாக்க திருநெல்வேலி மண்டல வனப்பாதுகாவலர்களுக்கு மனு வழங்கப்பட்டது. இதனால் மரங்களை வெட்ட அப்போதைய வனப்பாதுகாவலர் அனுமதி மறுத்தார். வாகைக்களுத்தை பறவைகள் காப்பிடமாக அறிவிக்ககுகோரி ஆய்வாளர்கள் 2010 சூன் மாதம் வரைவு அறிக்கையை அரசுக்கு அளித்தனர். இதற்கிடையில் மரங்களை வெட்ட ஏலம் எடுத்தவர்கள் மரங்களை வெட்ட சென்னை உயர் நீதிமன்ற மதுரைக் கிளையை நாடினர். 2010இல் இந்த வழக்கு தள்ளுபடியானது. ஆனாலும் வனத்துறையிடம் இருந்து மரங்களை வெட்ட குத்தகைதாரர்கள் அனுமதி பெற்றனர். மரங்களை வெட்டத் தொடங்கியபோது மக்கள் மறியலில் ஈடுபட்டு மரங்களை வெட்டுவதை தற்காலிகமாக தடுத்தனர். பின்னர் மரங்களை வெட்டக்கூடாதென்று உயர்நீதிமன்ற மதுரைக் கிளையில் பொது நல வழக்கு தொடுக்கப்பட்டு நிரந்தர தடையான பெறப்பட்டது. 

வாகைக்குளத்தில் 120 பறவை இனங்கள் பதிவு செய்யப்பட்டுள்ளன. இவற்றில் 20 சிற்றினங்கள் அக்டோபர் முதல் மார்ச் வரை இங்கு தங்கி இனப்பெருக்கம் செய்கின்றன. ஏறக்குறைய 15,000 உள்ளூர், வலசை பறவைகள் இக்குளத்திற்கு ஆண்டுதோறும் வருகின்றன. 

பல்லுயிர் பரவல் சட்டம் 2020இன்படி வாகைக்குளம் பல்லுயிர் பாரம்பரிய சின்னமாக அறிவிக்கப்பட தேர்வாகியுள்ளதாகத் தமிழ்நாடு பல்லுயிர் பரவல் வாரியம் 2020 அக்டோபர் மாதம் செய்திக் குறிப்பு வெளியிட்டது.

குறிப்புகள்
-----------

1. ↑  "வாகைக்குளத்தை பலுயிர் பாரம்பரிய சின்னமாக அறிவிக்க கோரிக்கை அக்டோபர்". *தினமணி*. 2021-10-07. 2021-10-21 அன்று பார்க்கப்பட்டது.
2. ↑  "தென்மாவட்ட நீர்நிலைகளுக்கு அதிகளவில் வெளிநாட்டு பறவைகள் வருகை: ஐரோப்பிய, மங்கோலிய நாடுகளில் இருந்து வந்துள்ளன". *Hindu Tamil Thisai*. 2021-11-08 அன்று பார்க்கப்பட்டது.
3. ↑  "பல்லுயிர் சின்னமாக அங்கீகரிக்கப்படுமா வாகைக்குளம்?". *Hindu Tamil Thisai*. 2021-11-08 அன்று பார்க்கப்பட்டது.
**வில்லை** (ஆங்கிலம்: Lens) என்பது உட்கண்ணில் ஒளி ஊடுருவக்கூடிய கண்ணின் பகுதியாகும். விலங்குகள், பறவைகள், பூச்சிகள் போன்ற உயிர்கள் பார்க்கும் பொருள்கள் அனைத்தும் ஒளிக்கதிர்கள் மூலம் வில்லையை ஊடுருவி விழித்திரையில் விழும்போது தான் அவற்றால் அந்தப் பொருளைப் பார்க்க முடிகிறது.

அமைப்பு
-------

கண் வில்லை இருபுற குவி அமைப்பை கொண்டது. தொலைவு மற்றும் அண்மை ஒளி மூலத்திலிருந்து வரும் ஒளி கற்றையை விழித்திரையில் விழச்செய்யும் கண்ணின் பகுதி வில்லை ஆகும். அதற்கேற்றாற்போல் தானியங்கியாக கண் வில்லை தன் குவி அமைப்பை மாற்றிக்கொள்ளும். இது கண்ணின்றன்னமைவு என அழைக்கப்படும். வில்லையில் பல அடுக்குகள் உள்ளன. அதைச் சுற்றியுள்ள உறை மெல்லியதாகவும் ஊடுருவும் தன்மை கொண்டும் ஒளிமிக்கதாகவும் இருக்கும். 

* எம் ஆர் ஐ மூலம் கண்ணின் அமைப்புஎம் ஆர் ஐ மூலம் கண்ணின் அமைப்பு
* கண்ணின் உள்ளமைப்புகண்ணின் உள்ளமைப்பு
* கண்ணின் வெட்டுத்தோற்றம்.கண்ணின் வெட்டுத்தோற்றம்.
* வில்லை வெட்டுத்தோற்றம்.வில்லை வெட்டுத்தோற்றம்.
* கண்ணின் அமைப்புகண்ணின் அமைப்பு
* கண்ணின் அடுக்குகண்ணின் அடுக்கு
* ஒளிக்கற்றை வில்லை மூலம் ஊடுருவி செல்லுதல்ஒளிக்கற்றை வில்லை மூலம் ஊடுருவி செல்லுதல்

வில்லையின் முதல் அடுக்கு, புறணி என்பதாகும். அதற்குள் முதிர்ந்த உட்கரு இருக்கும் பகுதியாகும். அடுத்த அடு்க்கு முதிரா உட்கரு, அடுத்து உள்ளது திரு உட்கரு எனப்படுகிறது. இதனுள் மட்டமான நிலையிலும் குவிந்த நிலையிலும் (Plano Convex) இரண்டு அங்கங்கள் காணப்படுகின்றன. இறுதியாக வில்லையின் மையத்தில் கரு உட்கரு காணப்படுகிறது. இது வில்லையின் மிகப் பழம் பெரும் பகுதி.

வயது முதிரும்போது, வில்லையைச் சுற்றியுள்ள இழைகள், வில்லையின் மையப்பகுதியை அழுத்துகின்றன. இத்துடன் நீரிழப்பும் ஏற்படுவதால் அது கடினமடைகிறது. இதனால் மைய உட்கரு புறணியை விட திட்பமடைகிறது. புறணி படிப்படியாகக் குறைந்து, முழு வில்லையும் பாதிக்கப்பட்டு கண்புரை உண்டாகிறது. 

கண்புறை பல வகைப்படும். அவை வளர்ச்சிப் புறை, நலிவுப்பறை, காயப்பட்ட புறை, கதிர்வீச்சுப் புறை, சிக்கலுடை புறை. உடலின் மற்ற நோய்களுடன் இணைந்த புறை அறுவை முறை மூலம் வில்லையை அகற்றி விடுதலேயாகும். சில வேளைகளில் வில்லை பிசகிவிடுகிறது. அதனால், ஓரளவாகவோ, முழுமையாகவோ இடம் பெயர்ந்து பார்வைக் குறைவு, தக அமைவு பாதிப்பு, இரட்டைப் பார்வை, கருவிழிப் படலத்தில் நடுக்கம் ஆகியவை உண்டாகின்றன.

மேற்கோள்கள்
-----------

1. ↑  "Equator of lens - definition from". Biology-Online.org. 2012-03-22 அன்று மூலம் பரணிடப்பட்டது. 2012-11-25 அன்று பார்க்கப்பட்டது.
2. ↑  "equator of the crystalline lens - definition of equator of the crystalline lens in the Medical dictionary - by the Free Online Medical Dictionary, Thesaurus and Encyclopedia". Medical-dictionary.thefreedictionary.com. 2012-11-25 அன்று பார்க்கப்பட்டது.
3. ↑  Download and open with Inkscape 9.1. The separate components reside on different "layers" to facilitated editing.

* அறிவியல் களஞ்சியம் தொகுதி - 19. பக்கம் - 112 - 2010
**எல்சா வான் தியேன்** *(Elsa van Dien)* (ஜூலை 12, 1914 – 2007) ஒரு டச் வானியலாளர் ஆவார்.  இவர் தனது முனைவர் பட்ட்த்தை ஆர்வார்டு பல்கலைக்கழகத்தில் பெற்றார்.  இவர் கேல் புரூனோ வான் அல்பாதா எனும் வானியலாளரை மணந்தார்.

இவர் சுரினாமில் உள்ள பரமாரிபோவில் 1914 ஜூலை 14 இல் பிறந்தார். இவரது தாயார் இரெபேக்கா தா சிலவா ஆவார். இவரது தந்தையார் கெரிட் வான் தியேன் ஆவார். இவர் குடும்பம் 1923 இல் நெதர்லாந்துக்குப் பெயர்ந்தது. இவர் 1932 இல் ஆம்சுடர்டாம் பல்கலைக்கழகத்தில் வானியல் படிக்கத் தொடங்கினார். இவர் 1935 இல் நெதர்லாந்தில் இருக்கும் இலெய்டன் பல்கலைக்கழகத்திலும் அதன் வான்காணகத்தை அணுக பதிவு செய்திருந்தார். இவருக்கு 1939 இல் இராடுகிளிப்பே கல்லூரி ஆய்வு நலகையை வாழங்கியது. ஆனால், இரண்டாம் உலகப் போரால் அவர் முனைவர் பட்ட ஆய்வை அங்கே 1945 இல் தான் தொடங்க முடிந்தது. இதற்கு, இவருக்கு அமெரிக்கப் பல்கலைக்கழக மகளிர் கழகமும் முழு ஒத்துழைப்பை நல்கியது. இவரது 1947 ஆம் ஆண்டு ஆய்வுத் தலைப்பு ஏ, பி கதிர்நிரல் விண்மீன்களில் உயர் பால்மர் வரிகளின் விளைவு என்பதாகும். முனைவர் பட்டம் பெற்ரதும், இவர் சிலகாலம் கனடா, விக்டோரியாவில் அமைந்த டொமினியன் வானியற்பியல் காணகத்தில் பணிபுரிந்தார்.இவர் 1948 இல் நெதர்லாந்துக்குத் திரும்பினார். இவர் 1948 ஆகத்து மாதத்தில் இந்தோனேசியாவில் பாந்தாங் அருகில் உள்ள போசுச்சா வான்காணகத்தில் பணியில் சேர்ந்தார். அங்கே தான் இவர் புரூனோ வான் அல்பாதாவைச் சந்தித்து மணந்துகொண்டார். இவர் 1958 வரையில் தன் வானியல் ஆய்வைத் தொடர்ந்தார். பின்னர் இவரது குடும்பம் நெதர்லாத்துக்கே திரும்பி வந்து சேர்ந்தது. இவர் தன்கணவர் அல்பாதா 1972 திசம்பரில் இறந்ததும் தன் வானியல் ஆய்வை மீண்டும் தொடரலானார்.

மேற்கோள்கள்
-----------

1. ↑  Jaarboek der Rijksuniversiteit te Leiden 1936 : Album Studiosorum - 17 September 1935 tot 20 September 1936, p. 102.
2. ↑  National Union Catalogue: ND 0262272; MH.

தகவல் வாயில்கள்
---------------

* Scientific commons entry பரணிடப்பட்டது 2012-02-15 at the வந்தவழி இயந்திரம்
* Personal notes by Elsa van Dien (2000 - 2005)
**புல்புல் சர்மா** (*Bulbul Sharma*) (பிறப்பு 14 அக்டோபர் 1952) ஓர் இந்திய ஓவியரும், எழுத்தாளருமாவார். இவர் தற்போது புது தில்லியில் இருக்கிறார்.   தற்போது, இவர் குழந்தைகளுக்கான புதிய இலக்கியச் சிறுகதைகளின் தொகுப்பில் பணிபுரிகிறார்.

சுயசரிதை
--------

சர்மா புதுதில்லியில் பிறந்தார். தனது குழந்தைப்பருவ நாட்களின் பெரும்பகுதியை மத்தியப் பிரதேசத்தின் பிலாய் என்ற எஃகு நகரத்தில் கழித்தார். 1972இல் புதுதில்லியின் ஜவகர்லால் நேரு பல்கலைக்கழகத்தில் ஊருசிய மொழியிலும், இலக்கியத்திலும் பட்டப்படிப்பை முடித்தார். அதன் பிறகு உயர்கல்விக்காக மாஸ்கோ அரசுப் பல்கலைக்கழகத்திற்குச் சென்றார். 

1973இல் இந்தியாவுக்குத் திரும்பிய பிறகு, இவர் ஓவியம் வரைவதைத் தொடர்ந்தார். புதுதில்லியில் உள்ள கலைஞர்களுக்கான வளாகமான காவ்ரியில் சேர்ந்தார். 1985-ல் தான் எழுத்தை தனது முழுநேர தொழிலாக எடுத்தார். இவர் இந்தியாவிலும் வெளிநாட்டிலும் தனது ஓவியங்களின் பல கண்காட்சிகளை நடத்தினார். இவரது ஓவியங்கள் தேசிய நவீன கலைக்கூடம், லலித் கலா அகாதமி, சண்டிகர் அருங்காட்சியகம், யுனிசெஃப் நோராட், தேசிய சுகாதார நிறுவனம், வாசிங்டன், நேரு மையம், லண்டன் ஆகியவற்றில் இடம் பெற்றன.

இவர் ஸ்டேட்ஸ்மேன் என்ற பத்திரிக்கையில் வாராந்திர பத்திகளை எழுதத் தொடங்கினார். பல்வேறு வெளியீட்டாளர்களுக்கான குழந்தைகள் புத்தகங்களையும் திருத்தினார். 

இவரது கதைகள் பிரான்சிய மொழி, இத்தாலிய மொழி, இடாய்ச்சு, பின்னிய மொழி போன்றவற்றில் மொழிபெயர்க்கப்பட்டுள்ளன. இவரது மற்ற விருப்பங்களில் ஊனமுற்ற குழந்தைகளுக்கு பறவைகளைப் பார்க்கவைப்பதும் , கற்பிப்பதும் ஆகியவை அடங்கும்.

புத்தகங்கள்
-----------

சர்மா கடந்த 15 வருடங்களாக சிறப்பு குழந்தைகளுக்கான கலை மற்றும் கதை சொல்லும் பட்டறைகளை நடத்தியுள்ளார். இவர் சிறுகதைத் தொகுப்புகளுடன் தொடங்கி பின்னர் புதினங்கள், குழந்தைகளுக்கான புத்தகங்களை நோக்கி முன்னேறினார்

சான்றுகள்
---------

1. 1 2 3  Seth, Anurag-Gargi. "Bulbul Sharma @ IndianArtCircle.com". *www.indianartcircle.com*. 9 August 2018 அன்று மூலம் பரணிடப்பட்டது. 6 November 2017 அன்று பார்க்கப்பட்டது.
2. ↑  "Bulbul Sharma". .
3. ↑  "Bulbul Sharma". .
4. 1 2 3  "Bulbul Sharma – Penguin India". Archived from the original on 7 நவம்பர் 2017. .
5. 1 2 3 4  Sanga, Jaina C. (2003) (in en). *South Asian Novelists in English: An A-to-Z Guide*. Greenwood Publishing Group. பன்னாட்டுத் தரப்புத்தக எண்:9780313318856. .
6. 1 2  "Bulbul Sharma: An artist who paints as vividly with words". .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Spain
* France
* BnF data
* ஜெர்மனி
* United States
* நெதர்லாந்து

 |
| மற்றவை | 
* IdRef

 |
**வில்வராய நத்தம் வில்வநாதீஸ்வரர் கோயில்** தமிழ்நாட்டில் கடலூர் மாவட்டம், வில்வராய நத்தம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் வில்வநாதீஸ்வரர், திரிபுர சுந்தரி சன்னதிகளும், விநாயகர், முருகன், தட்சிணாமூர்த்தி, சனீஸ்வரர். உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது. புரட்டாசி மாதம் நவராத்திரி உற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புதர்பறவை** (*Scrubbird*) என்பது கூச்ச சுபாபமுடைய, நிலத்தில் மறைந்து வாழக்கூடிய பறவைகளாகும். இவை *அட்ரிகோர்னிதிடே* குடும்பத்தினைச் சார்ந்தவை. இவற்றில் இரண்டு சிற்றினங்கள் உள்ளன. சிவப்பு புதர்பறவை என்பது அரிதான, குறுகிய வரம்பில் வாழக்கூடியன. மேலும் சத்தமிடும் புதர்பறவை மிகவும் அரிதானது. 1961 வரை இது அழிந்துவிட்டதாக கருதப்பட்டது. இந்த இரண்டு சிற்றினங்களும் தென்மேற்கு ஆத்திரேலியாவில் மட்டுமே காணப்படும் அகணிய உயிரியாகும்.

புதர்பறவைக் குடும்பம் பழமையானது, மேலும் இவை யாழ் பறவைகளுடன் மிக நெருக்கமாக தொடர்புடையது. அநேகமாக தோட்டப்பறவையுடனும் மரமோடிப் புள்ளுடன் இவைத் தொடர்புடையன. புதர்பறவையின், நான்கு குடும்பங்களும் ஆஸ்திரேலியா-நியூ கினியா பிராந்தியத்தில் பரிணாம வளர்ச்சியின் காரணமாகப் பரவிக்காணப்படுகின்றன. .

1962ஆம் ஆண்டில் ஒலியெழுப்பும் புதர்ப்பறவைகளின் எண்ணிக்கை 40 முதல் 45 என மதிப்பிடப்பட்டது. பாதுகாப்பு முயற்சிகள் காரணமாக இவற்றின் எண்ணிக்கை 1980களின் நடுப்பகுதியில் சுமார் 400ஆக உயர்ந்தது. பறவைகளின் இனத் தொகையை அதிகரிப்பதில் வெற்றி பின்னர் மீண்டும் இவற்றை பல இடங்களில் அறிமுகப்படுத்தினர். ஆனாலும் 2002ஆம் ஆண்டு நிலவரப்படி, ஆபத்துக்குள்ளான சிற்றினமானது. 2002ன் நிலவரப்படி இந்தப் பறவைகளின் எண்ணிக்கை சுமார் 1,200 ஆகும்.

விளக்கம்
--------

இரு சிற்றினப் பறவைகளும் பொதுவாக ஒரே அளவிலானவை. சாதாரண இசுடார்லிங் அளவில் காணப்படும் இப்பறவைகள் சுமார் 20 செ.மீ. நீளமுடையன. மந்தமான பழுப்பு மற்றும் கறுப்பு நிற முடையன. சிவப்பு புதர்பறவை மிதவெப்ப மண்டல மழைக்காடுகளில், குயின்ஸ்லாந்து - நியூ சவுத் வேல்ஸ் எல்லைக்கு அருகில் காணப்படுகின்றன. இவை அடர்த்தியான ஒலியெழுப்பும் புதர்ப்பறவை ஹீத்ஸ் மற்றும் ஸ்க்ரப்பி கல்லிகளில் கடலோரத்தில் மேற்கு ஒலியெலுப்பும் புதர்பறவை கடலோர மேற்கு ஆஸ்திரேலியாவில் ஹீத்ஸ் மற்றும் புதர் கல்லிகள் பகுதிகளில் வெளியில் தெரியாமல் இருப்பதற்காக சறுக்கி கொண்டு, மறைவின் கீழ் வாழ்கின்றன. இவை வேகமாக ஓடக்கூடியன; ஆனால் பறப்பதில் பலவீனமாவை.

ஆண் பறவைகளின் ஒலி சக்திவாய்ந்தவை. ரிங்கிங் மற்றும் மெட்டாலிக், ஒரு வென்ட்ரிலோக்வியல் தரத்துடன், அதிக தூரத்திலிருந்தும் கேட்கக்கூடிய அளவிலிருக்கும். அருகிலிருந்து கேட்கும்போது வலியுடையாத இருக்கும். பெண் பறவைகள் குவிமாட கூடுகளை நிலத்திற்கு அருகில் கட்டி, குஞ்சுகளை வளர்ப்பதில் முழு நேரத்தினையும் செலவிடுகின்றன.

அட்ரிகோர்னிதிடே இனங்கள்
-----------------------

| படம் | உயிரியல் பெயர் | பொது பெயர் | பரவல் |
| --- | --- | --- | --- |
|  | *அட்ரிகோரினிசு ரூபெசுசென்சு* | சிவப்பு புதர்பறவை | வடகிழக்கு நியூ சவுத் வேல்ஸ், தென்கிழக்கு குயின்ஸ்லாந்து |
|  | *அட்ரிகோரினிசு கிளாமோசசு* | ஒலியெழுப்பும் புதர்பறவை | மேற்கு ஆத்திரேலியாவில் அல்பானிக்கு கிழக்கே |
|

மேற்கோள்கள்
-----------



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q122250
* விக்கியினங்கள்: Atrichornis
* AFD: Atrichornis
* பாசில்வொர்க்சு: 373398
* GBIF: 2495094
* iNaturalist: 7418
* IRMNG: 1005263
* ITIS: 557438
* என்.சி.பி.ஐ: 449593

 |
**விசுவநாதர் காசிப்பிள்ளை** (1849 பெப்ரவரி 12 - செப்டெம்பர் 1936) யாழ்ப்பாணத்தைச் சேர்ந்த அரச சட்டத்தரணியும், யாழ் இந்துக் கல்லூரியை நிறுவியவர்களில் ஒருவரும் ஆவார்.

இளமைக் காலம்
------------

காசிப்பிள்ளை 1849ம் ஆண்டு பெப்ரவரி மாதம் 12ம் தேதி பிறந்தார். இவரது தந்தையார் விநாயகர் விசுவநாதர், தாயார் பெயர் ஐயம்பிள்ளை. பள்ளிக்கல்வியை சுண்டிக்குளி செமினரியில் பெற்றுக்கொண்ட காசிப்பிள்ளை, மேற்படிப்புக்காக 1867ல் மதராசுக்குச் சென்றார் (தற்போதைய சென்னை). பின்னர் சட்டத்துறையில் தொழில் செய்ய எண்ணிய அவர் வழக்கறிஞரான சி. பிரிட்டோவின் கீழ் பயிற்சி பெற்றுச் சட்டத்தரணியானார்.

குடும்பம்
---------

இவர் மூத்ததம்பி என்பவரின் மகளான பார்வதிப்பிள்ளை என்பவரை மணம் செய்துகொண்டார். இவர்களது மகன் அருளம்பலம், மகள் இராசம்மா. காசிப்பிள்ளையின் உடன்பிறந்தாரான ஆறுமுகமுத்தின் மகன்கள் கதிரவேலு, கனகரத்தினம் ஆகியோரும் யாழ்ப்பாணத்தில் பொதுச் சேவையில் ஈடுபட்டுப் புகழ் பெற்றவர்கள். கதிரவேலுவின் ஒரு மகன் க. சிற்றம்பலம் இலங்கை அரசில் மந்திரியாகப் பணியாற்றியவர். இன்னொரு மகன் க. பொன்னம்பலம் யாழ்ப்பாணத்தின் முன்னாள் நகர முதல்வர்.

தொழில்
------

1876 தொடக்கம் ஆறு ஆண்டுகள் மன்னாரில் தொழில் செய்த காசிப்பிள்ளை 1882ல் யாழ்ப்பாணத்துக்குத் திரும்பினார். அரச சட்டத்தரணியாக நியமிக்கப்பட்ட அவர் நீதவான் நீதிமன்றத்திலும், மாவட்ட நீதிமன்றத்திலும் நிதிபதியாகப் பணியாற்றியுள்ளார். யாழ் இந்துக் கல்லூரியின் நிறுவனர்களில் ஒருவரான இவர் அதன் முகாமையாளராகவும் பின்னர் பணிப்பாளராகவும் பணியாற்றினார். சைவ பரிபாலன சபையின் செயலாளராகவும், 1895 முதல் 1915 வரை "இந்து போர்ட்" எனப்படும் இந்துக் கல்விச் சபையின் முகாமையாளராகவும் இருந்தார்.

இறப்பு
------

இவர் 1936ம் ஆண்டு செப்டெம்பர் மாதம் காலமானார்.

மேற்கோள்கள்
-----------

1. 1 2 3  Arumugam, S. (1997). *Dictionary of Biography of the Tamils of Ceylon*. பக். 31. .
**மகாலிங்கேசுவரர் கோயில்** (*Mahalingeshwara Temple*) என்பது கேரளத்தின், காசர்கோடு மாவட்டதில் அடூர் என்ற ஊரில் உள்ள ஒரு பழமையான சிவன் கோயில் ஆகும். இருந்த கோயிலானது காசர்கோடு நகரில் இருந்து 45 கி.மீ. தொலைவில், பயசுவினி ஆற்றின் தென் கரையில் பசுமையான சூழலில் அமைந்துள்ளது.

வரலாறு
------

இந்தக் கோயிலானது மிகப் பழமையானது என்பதற்கு சான்றாக கல்வெட்டுகள் உள்ளன. இங்கு கன்னட வரிவடிவத்தில் எழுதப்பட்ட கி.பி. 745-755 ஆண்டைய சமுசுகிருத கல்வெட்டானது சாளுக்கிய மன்னனான இரண்டாம் கீர்த்திவர்மனை புகழ்வதாக உள்ளது.

விழாக்கள்
---------

மகர சங்கரம் என்பது இங்கு நடைபெறும் ஒரு முக்கியமான விழா ஆகும். அடூர் கோயிலில் துவங்கும் இந்த திருவிழா ஆற்றில் புனித நீராடி பந்தி விருந்துடன் முடிவடைகிறது. இது கும்பாபிசேகம் என்று அழைக்கபடுகிறது.

போக்குவரத்து
------------

அருகில் உள்ள தொடருந்து நிலையமான அடூர் தொடருந்து நிலையமானது காசர்கோட்டில் இருந்து 82 கிலோமீட்டர் தொலைவில் உள்ளது. அருகிலுள்ள வானூர்தி நிலையமானது கர்நாடகத்தில் உள்ள மங்களூர் வானூர்தி நிலையம் ஆகும்.

மேற்கோள்கள்
-----------

1. ↑  கேரளா ஒரு சுற்றுலா பார்வை, நூல், வி.கே.டி. பாலன், பக்கம்141, மதுரா வெளியீடு, 2005 திசம்பர்.
2. ↑  "காப்பகப்படுத்தப்பட்ட நகல்". 2020-07-24 அன்று மூலம் பரணிடப்பட்டது. 2020-08-01 அன்று பார்க்கப்பட்டது.
இறுக்கத்தன்மை கொண்ட வடிவமைப்புக்களிலும் கூடுதலான வேக வீதத்தைத் தரக்கூடிய விசையாள்சில்லு ஒன்றின் நிகழ்படம். லியொனார்டோ டா வின்சியின் வரைபடத்தைத் தழுவி உருவாக்கப்பட்டது.
**விசையாள்சில்லு** என்பது குறிப்பிடத்தக்க அளவு சடத்துவத் திருப்புதிறன் கொண்டதும், சுழற்சி ஆற்றலைச் சேமிக்க உதவுவதுமான ஒரு எந்திரவியல் கருவி ஆகும். விசையாள்சில்லுகள் அவற்றின் சுழற்சி வேகத்தில் ஏற்படக்கூடிய மாற்றங்களை எதிர்த்து நிற்கக்கூடியவை. இந்த இயல்பு ஆடுதண்டு இயந்திரங்களால் உருவாக்கப்படும் ஏற்றத்தாழ்வு கொண்ட முறுக்கு விசையை வலுமூலமாகக் கொண்டு இயங்கும் சுழல் அச்சுக்களின் சுழற்சிவேகத்தை, உறுதிப்படுத்த உதவுகின்றது. அண்மைக்காலங்களில், வண்டிகளிலும், மின்னுற்பத்தி இயந்திரங்களிலும் ஆற்றல் சேமிப்புக் கருவியாகப் பயன்படுத்துவதற்காக விசையாள்சில்லு தொடர்பான ஆய்வுகள் பரவலாக நடைபெறுகின்றன.

பயன்பாடு
--------

விசையாள்சில்லுகள் பண்டைக்காலம் முதலே பயன்பாட்டில் இருந்துவருகின்றன. மட்பாண்டம் வனைதற்சில்லு இதற்கு நல்லதொரு எடுத்துக்காட்டு ஆகும். தொழில் புரட்சியின்போது ஜேம்சு வாட் தனது நீராவி எந்திரத்தில் பயன்படுதியதன் மூலம் விசையாள்சில்லின் வளர்ச்சிக்குப் பங்களிப்புச் செய்தார். இவரது சம காலத்தைச் சேர்ந்தவரான ஜேம்சு பிக்கார்ட் விசையாள்சில்லை மாற்றச்சு ஒன்றுடன் சேர்த்துப் பயன்படுத்தியதன் மூலம், இடுவழி இயக்கத்தை சுழற்சி இயக்கமாக மாற்றினார். 

விசையாள்சில்லுகள், துளையிடு எந்திரங்களிலும், தறையும் எந்திரங்களிலும் பயன்படுகின்றன. இவற்றில் விசையாள்சில்லுகள் மோட்டாரிலிருந்து கிடைக்கும் ஆற்றலைச் சேமித்துப் பின்னர் வெளிவிடுகின்றன.

இவற்றையும் பார்க்கவும்
----------------------

விசையாள்சில்லு
* சுழல் காட்டி
* எதிர்வினைச் சில்லு
* சுழற்சி ஆற்றல்
* விசையாள்சில்லு ஆற்றல் சேமிப்பு
* ஆற்றல் தலைப்புக்களின் பட்டியல்
**ஈரமான ரோஜாவே** 1991 ஆம் ஆண்டு வெளிவந்த இந்தியத் தமிழ் மொழி திரைப்படமாகும், இது கெயார் இயக்கி தயாரித்தது. இப்படத்தில் சிவன், மோகினி, ஸ்ரீவித்யா, நாசர் ஆகியோர் நடித்துள்ளனர். இப்படத்திற்கு இளையராஜா இசையமைத்துள்ளார். இந்த திரைப்படம் அதே ஆண்டில் தெலுங்கில் பிரேமலேகலு என டப்பிங் செய்யப்பட்டு வெளியிடப்பட்டது.

கதை
---

சாந்தி ( மோகினி ) மற்றும் சிவா ( சிவன் ) ஆகியோர் ஒரே கல்லூரிக்குச் செல்கிறார்கள், சில ஆரம்ப தவறான புரிதல்களுக்குப் பிறகு, காதலிக்கிறார்கள். ஹெல்மெட் என்று அழைக்கப்படும் ஒரு மனநோய் சக மாணவர், காதலிக்கும் எந்த ஜோடியையும் சித்திரவதை செய்கிறார். அவர் துன்பகரமானவர், அன்பை வெறுக்கிறார். சாந்தியின் தோழி அனிதா மற்றும் அவரது காதலன் ரவி ஆகியோர் ஹெல்மெட் மூலம் கொல்லப்படுகிறார்கள். இது அவருக்கு எதிராக எழுந்து நிற்க சாந்தியைத் தூண்டுகிறது. பழிவாங்கலாக சிவாவை வெளியேற்ற ஹெல்மெட் சதி செய்கிறார், ஆனால் சாந்தியின் முயற்சியால, ஹெல்மெட் கைது செய்யப்படுகிறார். சாந்தியின் பணக்கார தந்தை ஜே.கே ( நாசர் ) தனது மகளின் அன்பைப் பற்றி அறிந்து, தனது நண்பரின் மகனுடன் திருமணத்தை ஏற்பாடு செய்கிறார். இளம் தம்பதிகள் சாந்தியின் பாட்டி ( ஸ்ரீவித்யா ) உதவியுடன் ஓடிவிடுகிறார்கள், ஆனால் ஹெல்மட்டின் வக்கிரக் கைகளில் விழுகிறார்கள். இளம் தம்பதிகள் அவரது பிடியில் இருந்து தப்பித்து ஜே.கேவின் மனதை மாற்ற வேண்டும்.

நடிகர்கள்
---------

* சிவனாக சிவன் (அறிமுகம்)
* சாந்தியாக மோகினி (அறிமுகம்)
* சாந்தியின் பாட்டி தாயாக ஸ்ரீவித்யா
* நாசர் ஜேகே போன்ற
* தமிழ் பேராசிரியராக வெண்ணிற ஆடை மூர்த்தி
* சின்னி ஜெயந்த் மாரி போன்று
* செல்லாயாவாக குல தெய்வம் வி. ஆர். ராஜகோபால்
* குமரிமுத்து
* தியாகு
* டிஸ்கோ சாந்தி
* ஹேமா

உற்பத்தி
--------

ஈரமான ரோஜாவே சிவா மற்றும் மோகினியின் நடிப்பு அறிமுகமாகும்.

பாடல்கள்
--------

இத்திரைப்படத்திற்கு இளையராஜா இசையமைத்தார்.

| எண். | பாடல் | பாடகர்(கள்) | வரிகள் | நீளம் (நி:நொடி) |
| --- | --- | --- | --- | --- |
| 1 | "அதோ மேக ஊர்வலம்" | மனோ, சுனந்தா | புலமைப்பித்தன் | 05:05 |
| 2 | "கலகலக்கும் மணியோசை" | மனோ, எஸ். ஜானகி | பிறைசூடன் | 04:49 |
| 3 | "தென்றல் காற்றே" | கே. ஜே. யேசுதாஸ், எஸ். ஜானகி | வாலி | 04:52 |
| 4 | "வா வா அன்பே" | கே. ஜே. யேசுதாஸ், எஸ். ஜானகி | 05:04 |
| 5 | "அடிச்சாச்சு லக்கி பிரைஸ்" | மனோ , அருண்மொழி | 04:22 |
| 6 | "வண்ண பூங்காவனம்" | கே. எஸ். சித்ரா | முத்துலிங்கம் | 04:49 |
| 7 | "கல்யாண தரகரே" | மலேசியா வாசுதேவன், மனோ, தீபன் சக்ரவர்த்தி, எஸ். என். சுரேந்தர் | கங்கை அமரன் | 04:45 |

வெளியீடு மற்றும் வரவேற்பு
-------------------------

ஈரமான ரோஜாவே 12 ஜனவரி 1991 இல் வெளியிடப்பட்டது. இந்தியன் எக்ஸ்பிரஸ் ஜனவரி 25 அன்று எழுதியது, "தெளிவான தீம் இருந்தபோதிலும் ஸ்கிரிப்ட் சஸ்பென்ஸைப் பராமரிக்கிறது.""

மேற்கோள்கள்
-----------

1. ↑  "Eeramana Rojave". spicyonion.com. 2014-11-24 அன்று பார்க்கப்பட்டது.
2. 1 2
3. ↑  "Eeramana Rojave Songs". raaga.com. 2014-11-24 அன்று பார்க்கப்பட்டது.
4. ↑
5. ↑
**பெருமாட்டி பிரபோர்ன் கல்லூரி** (*Lady Brabourne College*) என்பது இந்தியாவின் கொல்கத்தாவில் உள்ள பெண்கள் கல்விக்கான ஒரு நிறுவனம் ஆகும். இக்கல்லூரி இளங்கலை மற்றும் பாடங்களில் மாணவிகளைச் சேர்க்கிறது. கொல்கத்தா பல்கலைக்கழக இணைவு பெற்ற கல்லூரியாக இது செயல்படுகிறது. இக்கல்லூரி மேற்கு வங்காள மாநில அரசாங்கத்தால் நிர்வகிக்கப்படும் கல்லூரியாகும்.

வரலாறு
------

பெருமாட்டி பிரபோர்ன் கல்லூரி 1939ஆம் ஆண்டு சூலை மாதம் கல்கத்தாவில் (இப்போது கொல்கத்தா ) *பார்க் சர்க்கஸில்* உள்ள வாடகை வீடு ஒன்றில் அன்றைய வங்காளத்தின் பிரதம மந்திரி ஏ. கே. பசுலுல் ஹக்கின் முயற்சியைத் தொடர்ந்து நிறுவப்பட்டது. வங்காளத்தின் ஆளுநராக இருந்த 5வது பரோன் பிரபோர்னின் மனைவியான ஆங்கிலோ-ஐரிஷ் உயர் குடியினரான டோரின், பரோனஸ் பிரபோர்னின் நினைவாக இக்கல்லூரிக்குப் பெயரிடப்பட்டது.

பிரபோர்ன் பிரபு 23 பிப்ரவரி 1939-ல் இறந்தார். அடுத்த ஆளுநரான சர் ஜான் ஹெர்பர்ட் 1939 ஆகத்து 26 அன்று இக்கல்லூரிக்கு அடிக்கல்லை நாட்டினார். இக்கல்லூரியில் 50 சதவீத இடங்கள் முசுலிம் பெண்களுக்கும், மீதமுள்ள இடங்கள் இந்துக்கள், பார்சிகள், சீக்கியர்கள், சைனர்கள் மற்றும் பிற இன சமூகத்தினருக்கும் ஒதுக்கப்பட்டது.

விடுதி வசதி முசுலிம்களுக்கென பிரத்தியேகமாக வழங்கப்பட்டிருந்தது. முசுலீம் மாணவர்கள் குறைந்த அளவில் சேர்ந்ததால், கல்லூரியில் இந்து மாணவர் சேர்க்கை தொடங்கியது. அனைத்திந்திய சிறுபான்மை சங்க கருத்தின்படி முசுலிம் மாணவர்கள் கல்லூரியில் சேருவது கடினமானது. 2017-ல் இக்கல்லூரி, கொல்கத்தா பல்கலைக்கழகத்துடன் இணைந்த முனைவர் பட்டம் பெறுவதற்கான படிப்பினை வழங்குவதற்கான அனுமதியினை வழங்கியது.

குறிப்பிடத்தக்க முன்னாள் மாணவர்கள் மற்றும் ஆசிரியர்கள்
------------------------------------------------------

 1948-ல் பெருமாட்டி பிரபோர்ன் கல்லூரி மாணவர்கள்
* அருந்ததி பட்டாச்சார்யா
* அருந்ததி கோஸ்
* அசிமா சாட்டர்ஜி
* பெக்சாடி மகமுதா நசீர்
* கௌரி தர்மபால்
* ஹெலினா கான்
* ஜஹானாரா இமாம்
* கோயன மித்ரா
* ரிமி பி. சாட்டர்ஜி
* ரிதுபர்ணா சென்குப்தா
* சையதா சகினா இஸ்லாம்
* இந்திராணி சென்
* ஸ்ரபானி சென்
* சுஸ்மிதா பாசு மஜும்தார்
* நபனீதா தேவ் சென்
* நடாசா தாசுகுப்தா

மேலும் பார்க்கவும்
------------------

* இந்தியாவில் கல்வி

மேற்கோள்கள்
-----------

1. ↑  "Ladybrabourne College". *www.ladybrabourne.com*. 2018-01-05 அன்று பார்க்கப்பட்டது.
2. 1 2 3  Tamanna Khan (2010-07-23). "Brabourne's Bengali Muslim Women : Holding the Mast of Education". *The Daily Star*. .
3. ↑  Mukherjee, Hena (2015-03-11). "Lady Brabourne College". *Banglapedia* (ஆங்கிலம்). 2018-01-05 அன்று பார்க்கப்பட்டது.
4. ↑  "Aliah University no longer under Minority Affairs department, Muslims fear this will impact minority enrollment". *twocircles.net* (ஆங்கிலம்). 2018-01-05 அன்று பார்க்கப்பட்டது.
5. ↑  "Natasa Dasgupta - YouTube". *www.youtube.com*. 2020-07-15 அன்று பார்க்கப்பட்டது.

வெளி இணைப்புகள்
---------------

அதிகாரப்பூர்வ இணையதளம்
அலைநீளத்தை விளக்கும் வரிப்படம்.
இயற்பியலில், **அலைநீளம்** என்பது ஓர் அலையின் இரு மீளும் பகுதிகளிடையேயான தூரம். நீளம் அளக்கப் பயன்படும் எல்லா அளவீடுகளும் அலைநீளத்தையும் அளக்கப்பயன்படுத்தலாம். பொதுவாக இப்பதம் வானொலி மற்றும் மின் காந்த அலைகளுக்கே பயன்படுத்தப்படும். சைன் அலை வடிவங்களில் இரு முடிகள் அல்லது இரு தாழிகளிடையேயான தூரம் அலைநீளமாக கொள்ளப்படும்.

அலைநீளமானது பொதுவாக கிரேக்க மொழியின் எழுத்தான *லெம்டாவினால்* (λ), வகைக்குறிக்கப்படும். குறித்த நிலையான வேகத்துடன் நகரும் ஒரு சைன் வடிவ அலையைக் கருதினால், அதன் அலைநீளமானது, அதன் அதிர்வெண்ணுக்கு நேர்மாறவிகித சமனாகும்: அதாவது, உயர்ந்த அதிர்வெண்களைக் கொண்ட அலைகள், குறைந்த அலைநீளத்தை கொண்டிருக்கும், அதேவேளை, குறைந்த அதிர்வெண்ணைக் கொண்ட அலைகள், கூடிய அலைநீளத்தைக் கொண்டிருக்கும்.

அலையானது ஒரு முழு அலை இயக்கத்தை ஆற்றி முடிக்க எடுக்கும் நேரம் அலைவு காலம் எனப்படும்.

சைன் வடிவ அலையின் அலைநீளம்
--------------------------

மாறாத வேகம் *v* ஐக் கொண்டு நகருமொரு சைன் வடிவ அலையின் அலைநீளம் *λ* ஐக் கணித்துக் கொள்ள பின்வரும் சமன்பாடு பாவிக்கப்படும்.

{\displaystyle \lambda ={\frac {v}{f}},}
இங்கு *v* எனப்படுவது, குறித்த அலையின் அலைவு காலத்தில் அதன் வேகமாகும். அத்தோடு, *f* ஆனது, அலையின் அதிர்வெண்ணைக் குறித்து நிற்கும்.

உசாத்துணைகள்
------------

1. ↑  
Theo Koupelis and Karl F. Kuhn (2007). *In Quest of the Universe*. Jones & Bartlett Publishers. பன்னாட்டுத் தரப்புத்தக எண்:0763743879. .
2. ↑  
David C. Cassidy, Gerald James Holton, Floyd James Rutherford (2002). *Understanding physics*. Birkhäuser. பக். 339 *ff*. பன்னாட்டுத் தரப்புத்தக எண்:0387987568. .

மேலும் பார்க்க
--------------

அதிர்வெண்
'**ஈரம் சேமிக்கும் திசு'**  Velamen  என்பது மந்தாரை  orchid  போன்ற ஒட்டுண்ணி தாவர வேர்களை மூடிகாணப்படும் பஞ்சு போன்ற திசு ஆகும். 

மந்தாரை தாவரத்தின் ஈரம் சேமிக்கும் திசு வெள்ளை அல்லது வெளிர் நிறத்தில் காணப்படும், இது மூச்சு வேர்களை மூடிகாணப்படும். இவை பல செல் அடுக்குகளால் ஆனவை. வளிமண்டல ஈரத்தையும் உணவையும் உறிஞ்சிக்கொள்ளும் தன்மை உடையவை. இருப்பினும் இதன் முக்கிய பணி வேர்களை புற ஊதா கதிர்களின் தாக்கத்திலிருந்து காப்பதாகும். 

மந்தாரை தாவர வேர்கள் பொதுவாக கூட்டுயிரி பூஞ்சை அல்லது பாக்டீரியாவுடன் தொடர்பு கொண்டிருக்கும். பாக்டீரியா வழி மண்டல உணவை பெற்றுத்தரும். இதனால் மந்தாரை தாவரங்கள் போட்டியின்றி நன்கு வளரவும் முடிகிறது. 

மந்தாரை, வேரில் உள்ள கடத்து திசுக்களை பாதுகாக்கிறது, வேர் மூலம் ஏற்படும் நீரவிப்போக்கை தடுக்கிறது, பெரும்பாலான சமயங்களில் தாவரத்தை வளர்தளத்தில் பற்றிக்கொள்ள உதவுகிறது.

மந்தாரை தாவர வேரின் கற்றையின் (stele) பருமன் சிறியது. இது புறனியால் சூழப்பட்டு மேலும் சிறப்பு வகை புரத்தோலினால் மூடப்பட்டுள்ளது. முதிர்ந்த புறத்தோல் செல்களில் புரோடோப்ளாசம் காணப்படுவதில்லை. ஒரு சில உயிருள்ள செல்களில் மட்டும் நீர் கடத்தப்படுகிறது. சிறப்பு வகை புறத்தோலை பல அடுக்கு செல்கள் கொண்ட ஈரம் சேமிக்கும் திசு மூடியுள்ளது. சாதகமான சூழலில் ஈரம் சேமிக்கும் திசு மீது வேர் தூவிகள் வளர்கின்றன.

ஈரம் சேமிக்கும் திசு, வேரின் நுனியில் உள்ள சிறப்பு திசுக்களில் இருந்து உண்டாகிறது. ஒளிஉட்புகுவதால் ஈரம் சேமிக்கும் திசுவின் செல்கள் வெளிர் நிறத்தில் காணப்படும். நீரை உறிஞ்சிய பின் பச்சை நிறத்தில் காணப்படும்.

மேற்கோள்
--------

1. ↑  Chomicki, G. L. P. R. Bidel, F. Ming, M. Coiro, X. Zhang, Y. Wang, Y. Baissac, C. Jay-Allemand, and S. S. Renner. 2015. The velamen protects photosynthetic orchid roots against UV-B damage, and a large dated phylogeny implies multiple gains and losses of this function during the Cenozoic. New Phytologist 205(3): 1330-1341.
**டி. கே. நல்லப்பன்** (T. K. Nallappan) ஒரு இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1980 ஆம் ஆண்டு நடந்த தமிழக சட்டசபைத் தேர்தலில், ஈரோடு மாவட்டம், பெருந்துறை சட்டமன்றத் தொகுதியில் இந்திய பொதுவுடைமைக் கட்சியின் சார்பாக போட்டியிட்டார். இந்த தேர்தலில் தன்னை எதிர்த்துப் போட்டியிட்ட இந்திய தேசிய காங்கிரசு கட்சி வேட்பாளரான என். கே. பி. ஜகநாதனை விட 11, 667 வாக்குகள் அதிகம் பெற்று தமிழக சட்டமன்றத்திற்குத் தேர்ந்தெடுக்கப்பட்டார். இவர் 1986 முதல் 1991 வரை உள்ள காலகட்டத்தில் ஊராட்சி ஒன்றியப் பெருந்தலைவராகவும், 1996 முதல் 2006 வரை செல்லிபாளையம் பேரூராட்சியின் தலைவராகவும் பணியாற்றினார். இவர் 26.07.2019 அன்று உடல்நலக்குறைவால் காலமானார்.

மேற்கோள்கள்
-----------

1. ↑  "STATISTICAL REPORT ON GENERAL ELECTION, 1980 TO THE LEGISLATIVE ASSEMBLY OF TAMIL NADU". ECI. 26 சூலை 2019 அன்று பார்க்கப்பட்டது.
2. ↑  "பெருந்துறை தொகுதி முன்னாள் எம்.எல்.ஏ மரணம்". மாலை மலர். 26 சூலை 2019. 26 சூலை 2019 அன்று பார்க்கப்பட்டது.
3. ↑  "முன்னாள் எம்எல்ஏ காலமானார்". தினமலர். 26 சூலை 2019. 26 சூலை 2019 அன்று பார்க்கப்பட்டது.
**வெண்ணிப் போர்** தஞ்சாவூருக்கு 24 கி.மீ. தொலைவில் நீடாமங்கலம் அருகில் உள்ள வெண்ணிப் பறந்தலை என்னும் இடத்தில் நிகழ்ந்த போராகும். இப்போர் வெண்ணி ஊரின் வாயிலை அடுத்திருந்த வெளியில் நடைபெற்றது. இவ்வூர் தற்பொழுது கோயிலுண்ணி (கோயில் வெண்ணி) என வழங்கப்படுகிறது. இப்போர் ஏறத்தாழ கி.மு.2ஆம் நூற்றாண்டின் இறுதியிலோ அல்லது கி.மு.1ஆம் நூற்றாண்டின் தொடக்கத்திலோ நடந்திருக்கலாம் என ஆராய்ச்சியாளர்கள் கருதுகின்றனர். கரிகால் சோழன் தன்னை எதிர்த்து வந்த சேர மன்னன் சேரமான் பெருஞ் சேரலாதனையும், பாண்டிய மன்னன் ஒருவனையும், பதினொரு வேளிரையும் ஒருங்கே தோல்வியுறச் செய்தான். இப்போர் தமிழகத்து மன்னர்களின் மேலாண்மையைக் கரிகாலனுக்கு வழங்கியது. வெண்ணிப் போரில் தோல்வியுற்ற வேளிர் பதினொருவரில் உயிர் பிழைத்துத் தப்பிய ஒன்பதின்மர் வாகை என்னும் இடத்தில் கரிகால சோழனை மீண்டும் போரில் எதிர் கொண்டனர். இதுவே வாகைப்பறந்தலைப் போராகும். இப்போரிலும் கரிகால் சோழன் வெற்றி வாகை சூடினான். வெண்ணிப் போரில் கரிகாலனின் வேல் மார்பை துளைத்து சென்றதால் முதுகில் புண்பட்ட சேரமன்னன் பெருஞ்சேரலாதன், தனக்கு பெரும் அவமானம் ஏற்பட்டதாகக் கருதி வடக்கிருந்து உயிர் நீத்தான் என்பதை புலவர்கள், மாமூலனார், கழாத்தலையார், வெண்ணிக் குயத்தியார் பாடல்களாகப் பாடியுள்ளனர். வெண்ணிக்களத்திற்குரிய வெண்ணி ஊரிலேயே பிறந்த சங்க காலத்து பெண்பாற் புலவரான வெண்ணிக்குயத்தியார் வெண்ணியில் பொருத அரசர்களைப் பற்றி

**"நனி இரு முந்நீர் நாவாய் ஒட்டி**

**வளிதொழில் ஆண்ட உரவோன்**

**மருக!**

**களிஇயல் யானைக் கரிகால் வளவ!**

**சென்று அமர்க்கடந்த நின் ஆற்றல்**

**தோன்ற**

**வென்றோய்! நின்னினும் நல்லன்**

**அன்றே,**

**கலிகொள் யாணர் வெண்ணிப்**

**பறந்தலை**

**மிகப் புகழ் உலக மெய்திப்**

**புறப்புண் நாணி வடக்கு**

**இருந்தோனே!"**

என கரிகாலனின் வெற்றியையும் சேரனின் வடக்கிருந்து உயிர் துறந்த செயலையும் தனது பாடலில் ஒருங்கே பாடியுள்ளார்.

மேற்கோள்கள்
-----------

1. ↑  "பண்டைத் தமிழக வரலாறு - சேரர், சோழர், பாண்டியர் (தமிழ் இணையக் கல்விக்கழகம்)". 16 சூலை 2015 அன்று பார்க்கப்பட்டது.
2. ↑  "5.4 சோழ மன்னர்கள் (தமிழ் இணையக் கல்விக்கழகம்)". 16 சூலை 2015 அன்று பார்க்கப்பட்டது.
3. ↑  "சங்கப்பலகை: அகப்பாட்டில் இளம் வீரர்!". தினமணி. பிப்ரவரி 9, 2014. 16 சூலை 2015 அன்று பார்க்கப்பட்டது.
4. ↑  "65. சேரமான் பெருஞ் சேரலாதன் (தமிழ் இணையக் கல்விக்கழகம்)". 16 சூலை 2015 அன்று பார்க்கப்பட்டது.
5. ↑  கி.ஆ.பெ.விசுவநாதம் மேல்நிலைப்பள்ளியைச் சார்ந்தவர்கள், Dr. K. Kalyanasundaram. "புறநானூறு". மதுரைத் திட்டம் 2000. 16 சூலை 2015 அன்று பார்க்கப்பட்டது.
அலைவரைவி, நேரத்தின் அடிப்படையில் இடவெளி நிலைப்பட்டை அறிவிக்கிறது. இவ்வரைபடத்தில் பீசாவின் மையத்திற்கு குறுக்காக செல்லும் வரி மற்றும் மேலிருந்து கீழாக நேர வளர்ச்சி
**அலைவரைவி** *( kymograph )* என்பது ஒரு வரைபடத்தின் மூலம் நேரத்தின் அடிப்படையில் இடவெளி நிலைபாட்டை வரைகின்ற சாதனம் ஆகும். சுருக்கமாகச் சொல்வதென்றால் இக்கருவியை ஒர் அலையெழுதி என்றும் கூறலாம். இவ்வரைபடத்தில் இடவெளி அச்சானது நேரத்தைக் காட்டுகிறது. பொதுவாக இச்சாதனத்தின் அமைப்பு, காகிதத்தால் மூடப்பட்ட சுழல்உருளியின் மீது ஓர் எழுத்தாணி முன்னும் பின்னுமாக நகர்வது போல் அமைக்கப்பட்டுள்ளது. இவ்வெழுத்தாணி ஒரு நிகழ்வில் உணரப்பட்ட இயக்க அல்லது அழுத்த மாற்றங்களை நகர்ந்து பதிவுசெய்கிறது.

1840 ஆம் ஆண்டு கார்ல் லுட்விக் என்ற செருமானிய உடற்செயலியல் வல்லுநர் இச்சாதனத்தைக் கண்டறிந்தார். முதன்முதலில் இச்சாதனம் இரத்த அழுத்தத்தை ஊடுருவி கண்காணிக்க பயன்படுத்தப்பட்டது. பின்னர் மருத்துவத் துறையில் பல்வேறு வகையான பயன்பாடுகளுக்கு உபயோகிக்கப்படுகிறது. உடலியக்கத்தில் நிகழும் தசைச்சுருக்க மாற்றங்கள் அல்லது பேச்சொலி உட்பட நிகழும் பிற செயல்முறைகளை அளவிடுவது இச்சாதனத்தின் முதன்மையான பயனாகும். இவை தவிர வளிமண்டல அழுத்தத்தை அளவிடல், இசைக் கவைகளின் அதிர்வுகளை அளவிடல் மற்றும் நீராவி இயந்திரத்தின் செயல்பாட்டை அளவிடல் போன்ற செயல்பாடுகளுக்கும் அலைவரைவி பயன்படுத்தப்படுகிறது.

மேற்கோள்கள்
-----------

1. ↑  "Photo and Description of a 1903 kymograph dead link". 2007-06-05 அன்று மூலம் பரணிடப்பட்டது. 2015-09-10 அன்று பார்க்கப்பட்டது.
2. ↑  "Primary source texts and quotes on kymographs". 2008-12-11 அன்று மூலம் பரணிடப்பட்டது. 2015-09-10 அன்று பார்க்கப்பட்டது.

இவற்றையும் காண்க
----------------

* நிகழ்படமலைவரைவி
* உள்படமலைவரைவி
**ஈராக்கிய குர்திஸ்தான்** (*Iraqi Kurdistan*) அல்லது **குர்திஸ்தான் பிராந்தியம்** (*Kurdistan Region*, குர்து: هه‌رێمی کوردستان, *ஹெரேமி குர்திஸ்தான்*), என்பது ஈராக்கின் ஒரு தன்னாட்சிப் பகுதியாகும். இதன் எல்லைகளாக கிழக்கே ஈரான், வடக்கே துருக்கி, மேற்கே சிரியா, தெற்கே ஈராக்கின் ஏனைய பகுதிகள் ஆகியன அமைந்துள்ளன. இப்பிராந்தியத்தின் தலைநகர் அர்பில். குர்திஸ்தான் பிராந்திய அரசு இதனை அதிகாரபூர்வமாக நிருவகித்து வருகிறது.

பல ஆண்டுகள் போரின் பின்னர் 1970 ஆம் ஆண்டு மார்ச் மாதத்தில் குருதிய எதிர்க்கட்சிகளுக்கும் ஈராக்கிய அரசுக்கும் இடையில் ஏற்பட்ட உடன்பாட்டை அடுத்து குர்திஸ்தான் பிராந்தியம் உருவாக்கப்பட்டது. 1980களில் இடம்பெற்ற ஈரான் – ஈராக் போர், ஈராக்கிய இராணுவத்தினரால் மேற்கொள்ளப்பட்ட அன்ஃபால் இனப்படுகொலைகள் போன்றவை இப்பிராந்திய மக்களையும் இதன் இயற்கையையும் மிகவும் பாதித்தது. சதாம் உசேனுக்கு எதிரான 1991 மக்கள் எழுச்சி நடத்ததை அடுத்து பெரும்பாலான குருதியர்கள் அண்டை நாடுகளான ஈரான், மற்றும் துருக்கியில் புகலிடத்திற்காக இடம்பெயர்ந்தனர். 1991 ஆம் ஆண்டில் இடம்பெற்ற வளைகுடாப் போரை அடுத்து குர்திய அகதிகள் மீண்டும் நாட்டுக்குள் திரும்பி வருவதற்காக வடக்கே வான்பரப்பிற்குத் தடை விதிக்கப்பட்டது. குர்தியர்கள் அரசுப் படையினருக்கு எதிராகத் தொடர்ந்து போரிட்டு வந்ததால், 1991 அக்டோபரில் ஈராக்கிய குர்திஸ்தான் என்று அப்பிராந்தியத்தில் *நிகழ்வுநிலை* அரசு அமைக்க வழிவகுத்தது. ஆனாலும் குருதியர்களின் முக்கிய இரு அரசியல் கட்சிகளும் தனிநாட்டை அறிவிக்கவில்லை, மாறாக ஈராக்கின் ஒரு பகுதியாகவே அது பார்க்கப்பட்டது. ஈராக் மீதான ஆக்கிரமிப்பு, 2003, மற்றும் அதன் பின்னரான அரசியல் நிகழ்வுகளை அடுத்து 2005 ஆம் ஆண்டில் ஈராக்கில் புதிய அரசியலமைப்பு அறிமுகப்படுத்தப்பட்டது. இதன் படி ஈராக்கிய குர்திஸ்தான் ஈராக்கின் நடுவண் ஆட்சிக்குட்பட்ட ஒரு தன்னாட்சி அமைப்புள்ள பகுதியாக அறிவிக்கப்பட்டது. அரபு மொழியும், குருதீசிய மொழியும் ஈராக்கின் இணைந்த ஆட்சி மொழிகளாக அறிவிக்கப்பட்டன. ஈராக்கிய குர்திஸ்தானின் பிராந்திய நாடாளுமன்றத்தில் 111 உறுப்பினர்கள் உள்ளனர்.

இவற்றையும் பார்க்கவும்
----------------------

குர்திசுத்தான்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2010-12-02 அன்று மூலம் பரணிடப்பட்டது. 2012-06-03 அன்று பார்க்கப்பட்டது. Unknown parameter `|=` ignored (உதவி); Unknown parameter `|` ignored (உதவி)
2. ↑  "CIA World Factbook: Iraq". 2018-12-24 அன்று மூலம் பரணிடப்பட்டது. 2012-06-03 அன்று பார்க்கப்பட்டது.
3. ↑   பரணிடப்பட்டது 2012-05-21 at the வந்தவழி இயந்திரம் Kurdistan Regional Government
4. ↑  Viviano, Frank (January 2006). "The Kurds in Control". *National Geographic Magazine* (வாசிங்டன், டி. சி.).. பார்த்த நாள்: 2008-06-05. "Since the aftermath of the 1991 gulf war, nearly four million Kurds have enjoyed complete autonomy in the region of Iraqi Kurdistan...".
5. ↑  "காப்பகப்படுத்தப்பட்ட நகல்" (PDF). 2012-03-30 அன்று மூலம் (PDF) பரணிடப்பட்டது. 2012-06-03 அன்று பார்க்கப்பட்டது.

* 
* 
*

வெளி இணைப்புகள்
---------------

* Travel Iraqi Kurdistan பரணிடப்பட்டது 2013-01-08 at the வந்தவழி இயந்திரம் Travel Information and forum for the region.
* Kurdistan Region Presidency
* Kurdistan Regional Government பரணிடப்பட்டது 2016-05-06 at the வந்தவழி இயந்திரம்

 
விக்கிசெய்தியில்
***ஈராக்கிய குர்திஸ்தான்***
தொடர்பான செய்திகள் உள்ளது.
**டி. குண்ணத்தூர்**, இந்தியாவின் தமிழ்நாட்டின் மதுரை மாவட்டம், திருமங்கலம் வட்டம், தே. கல்லுப்பட்டி ஊராட்சி ஒன்றியம், டி. குண்ணத்தூர் ஊராட்சியில் உள்ள கிராமம் ஆகும். டி. குண்ணத்தூர் கிராமம், திருமங்கலம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது. இதன் அஞ்சல் சுட்டு எண் 625708 ஆகும்.

அமைவிடம்
--------

டி. குண்ணத்தூர், திருமங்கலம் - தே. கல்லுப்பட்டிச் செல்லும் நெடுஞ்சாலை மீது அமைந்துள்ளது. இது திருமங்கலத்திலிருந்து 15 கிமீ தொலைவிலும், தே. கல்லுப்பட்டியிலிருந்து 5 கிமீ தொலைவிலும் உள்ளது.

தொழில்கள்
---------

டி. குண்ணத்தூர் கிராமத்தில் ஒரு தொடக்க வேளாண்மை கூட்டுறவு சங்கம் உள்ளது. மேலும் தேவாங்கர் சமூகத்தினர் கைலி துணி நெய்வதற்கு ஒரு கைத்தறி நெசவாளர் கூட்டுறவுச் சங்கம் உள்ளது. கிராமத்தின் முக்கியத் தொழில் வேளாண்மை மற்றும் கைலி நெசவுத் தொழில்கள் ஆகும்.

கோவில்கள்
---------

* கிருஷ்ண கொண்டம்மாள் ரகுபதி கொண்டம்மாள் கோவில்
* எம். ஜி. ஆர் - ஜெயலலிதா கோவில்

மேற்கோள்கள்
-----------

1. ↑  Krishna Kondamal Regupathi Kondamal Kovil, T. Kunnathur
[*தொடர்பிழந்த இணைப்பு*]
2. ↑  எம்.ஜி.ஆர், ஜெயலலிதாவுக்கு கோயில்: எடப்பாடி பழனிசாமி, ஓ. பன்னீர்செல்வம் திறந்து வைத்தனர்
3. ↑  "ஜெயலலிதாவுக்கு பிரமாண்ட கோவில்: எடப்பாடி பழனிசாமி-ஓ.பன்னீர்செல்வம் திறந்து வைத்தனர்". 2021-01-30 அன்று மூலம் பரணிடப்பட்டது. 2021-01-30 அன்று பார்க்கப்பட்டது.
4. ↑  CM, Deputy CM to inaugurate ‘MGR-Jayalalithaa temple’ today
**சாச்** (Chach of Alor) (கி பி 631-711) (சிந்தி மொழி: چچ‎) கி பி ஏழாம் நூற்றாண்டின் நடுவிலிருந்து சிந்துப் பகுதிகளை ஆண்ட பிராமண அரச குலத்தைச் சேர்ந்த மன்னராவார்.

சிந்துவின் முன்னாள் மன்னர் இரண்டாம் இராய் சகாசியின் அரசவையில் முதலமைச்சராக இருந்த பிராமண குல சாச் என்ற பிராமணர், இராய் சகாசியின் மரணத்திற்குப் பின் தன்னை சிந்துவின் மன்னராக முடிசூட்டிக் கொண்டார். பின்னர் மன்னரின் விதவை மனைவியை சாஜ் மன்னர் மணந்து கொண்டு பிராமண அரசசாட்சியை விரிவு படுத்தினார். இவரது வரலாறு, **சாச் நாமா** (Chach Nama) எனும் பாரசீக மொழியில் எழுதப்பட்ட வரலாற்று நூலில் விரிவாக கூறப்பட்டுள்ளது.

வரலாறு
------

கி பி 700-இல் சிந்துவின் பிராமண அரசாட்சியின் வரைபடம்
சாஜ் ஒரு பிராமணர் ஆவார்.இராய் வம்சத்தின் சிந்து மன்னர் இரண்டாம் இராய் சகிராசின் முதலமைச்சராக இருந்தவர் சாஜ். மன்னர் இராய் சகிராசின் மறைவிற்குப் பின்னர், கி பி 632-இல் இறந்த மன்னரின் விதவையான பட்டத்து ராணியை, முதலமைச்சரான சாஜ் மணந்து கொண்டு, அரச குடும்பத்தவருள் ஒருவராக ஆனார். 
தனது உடன்பிறந்தவன் சந்திரன் என்பவனை தனது முதலமைச்சராகக் கொண்டு, தனது இராச்சியத்தின் பரப்புகளை போர்களால் விரிவுப்படுத்தினான். 631 முதல் 711 முடிய சிந்து பகுதிகளை சாச் ஆண்டார்.

மன்னர் சாச்சின் மறைவிற்குப் பின்னர் அவரது சகோதரன் சந்திரன் சிந்து நாட்டை எட்டு ஆண்டுகள் ஆட்சி புரிந்தான். பின்னர் மன்னர் சாச்சின் மூத்த மகன் இராஜா தாகீர் பட்டத்திற்கு வந்தான். 

|
|  |
| முன்னர்**இரண்டாம் இராய் சாகசி** | **அலோரின் சாஜ்**கி பி 632-671 | பின்னர்**சிந்துவின் சந்திரன்** |

இதனையும் காண்க
--------------

* இராஜா தாகீர்
* பிராமண அரச குலம்
* பிராமண அரச குலங்கள்

மேற்கோள்கள்
-----------

1. 1 2 3 4  Wink, André. (1991). *Al- Hind, the Making of the Indo-Islamic World: The slave kings and the Islamic conquest*. 2, p. 153. Leiden: Brill.
2. ↑  History of Ancient India By Rama Shankar Tripathi,Motilal Banarsidass Publications,Page 337